**KLASA: 112-02/23-01/6**

**URBROJ: 2182-27-01-23-01**

**Knin, 21. kolovoza 2023. godine**

**Natječaj za pomoćnike u nastavi**

**za vrijeme trajanja nastavne 2023./2024. godine**

Na temelju odredbi Zakona o odgoju i obrazovanju u osnovnoj i srednjoj školi („NN“, br., 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) – u daljnjem tekstu – Zakon o odgoju i obrazovanju, sukladno uvjetima projekta „Zajedno do znanja uz više elana V“ u postupku dodjele bespovratnih sredstava Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama - faza VI, SF.2.4.06., financijsko razdoblje 2014.-2020. ili financijsko razdoblje 2021.-2027., **Osnovna škola Domovinske zahvalnosti** objavljuje natječaj za popunjavanje radnih mjesta, i to kako slijedi:

- **POMOĆNIK/CA U NASTAVI,** **10 izvršitelja na određeno, nepuno radno vrijeme, (20 - 35 sati tjedno)**, **za vrijeme trajanja nastavne 2023./2024. godine,**

Uvjeti za zasnivanje radnog odnosa su:

* završeno najmanje četverogodišnje srednjoškolsko obrazovanje,
* završena edukacija za osposobljavanje pomoćnika u nastavi za učenike s teškoćama u razvoju u minimalnom trajanju od 20 sati,
* da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju.

**UZ PRIJAVU KANDIDATI TREBAJU PRILOŽITI:**

* životopis,
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak (**ne starije od dana objave natječaja**),
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (**ne starije od dana objave natječaja**).
* preslika diplome odnosno svjedodžbe o završenom četverogodišnjem srednjoškolskom obrazovanju,
* presliku važeće osobne iskaznice,
* vlastoručno potpisanu izjavu da za prijam u radni odnos ne postoje zapreke iz članka 106. Zakona o odgoju i obrazovanju u osnovnoj i srednjoj školi (**forma izjave može biti proizvoljna, bitna da sadrži ime, prezime i OIB kandidata te da je vlastoručno potpisana**),
* uvjerenje o završenom osposobljavanju za pomoćnika u nastavi u minimalnom trajanju od 20 sati (**ukoliko kandidat u prijavi navede da je završio relevantni obrazovni program**).

Nije potrebno dostavljati originale dokumente, jer natječajna dokumentacija se ne vraća.

Prijave s dokazima o ispunjavanju uvjeta dostavljaju se u roku od **8 (osam) dana** od dana objave natječaja na stranicama Hrvatskog zavoda za zapošljavanje, **poštom na adresu**:   
**OSNOVNA ŠKOLA DOMOVINSKE ZAHVALNOSTI, JOSIPA JOVIĆA 2, KNIN**

**(natječaj za pomoćnike u nastavi)**

Nepotpune i nepravovremene prijave neće se razmatrati.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom (ciljnom skupinom Poziva - učenici s teškoćama u razvoju) te kandidati koje su uspješno završili obrazovne programe za pomoćnika u nastavi.

Natjecati se mogu kandidati oba spola, sukladno odredbama Zakona o ravnopravnosti spolova.  
Prije angažmana u školama odabrani kandidati koji nisu završili osposobljavanje za pomoćnika u nastavi dužni su isto obaviti do početka nastave u šk. god. 2023./2024 ili iznimno kasnije, u skladu s uputama Osnivača. Svi pomoćnici u nastavi koji će pružati podršku učenicima s teškoćama u razvoju trebaju steći djelomičnu kvalifikaciju (sa zadanim minimalnim elementima programa navedenim u Pravilniku o pomoćnicima u nastavi i stručnim komunikacijskim posrednicima) kad se za to steknu uvjeti od strane Ministarstva znanosti i obrazovanja.

Ravnateljica

Marija Stojanović